Simonis, despre legea pentru Iohannis: N-am văzut această vehemență de la PNL pe niciuna din celelalte teme importante ale României
Președintele ales al Consiliului Județean Timiș, social-democratul Alfred Simonis a declarat, marți seară la Digi24, că este absolut convins că nu a existat niciun acord sau înțelegere între Marcel Ciolacu și Nicolae Ciucă pentru ca PSD să susțină proiectul PNL prin care Klaus Iohannis să poată candida independent la alegerile parlamentare. Fostul președinte al Camerei Deputaților a adăugat că deși el are la nivel local un protocol de colaborare cu PNL Timiș, de exemplu, asta nu îl obligă să voteze sau să facă „legi cu dedicație nici pentru Klaus Iohannis, nici pentru nimeni altcineva”.